Nafarroako Parlamentuko Eledunen Batzarrak, 2019ko abenduaren 16an egindako bilkuran, ondoko adierazpena onetsi zuen:

“1. Nafarroako Parlamentuak bere elkartasuna adierazten dio diputatu andreari, bai eta irain larriak pairatu dituzten emakume guztiei ere.

2. Nafarroako Parlamentuak dei egiten die alderdi politiko guztiei –bereziki, hemen ordezkatuta dauden taldeei– elkartasun-jarrera honen eredu izan daitezen eta berariaz jardun dezaten eredu izateko, baita beren alderdien barruan ere, halakorik berriro gerta ez dadin.

3. Nafarroako Parlamentuak uste du komenigarria dela Adorko (Valentzia) Udalari adieraztea legebiltzar honek aho batez gaitzetsi dituela, irainak jaulki dituen zinegotziari gaitzespen hau helaraz diezaion.

4. Nafarroako Parlamentuak gizarte osoari dei egiten dio kutsu sexistako ahozko erasoak buka daitezen eta gizarteak, botere publikoekin batera, gisa horretako jarrerak gaitzetsi ditzan, ez baitaukate tokirik gizarte aurreratu batean” (10-19/DEC-00093).

Iruñean, 2019ko abenduaren 16an

Lehendakaria: Unai Hualde Iglesias